യുഎസ് ഫോട്ടോ ഫിനിഷ് വനിതാ വോളിബോള് സ്വര്ണത്തിലൂടെ അമേരിക്ക ടോക്കിയോ ഒളിന്പിക്സിന്റെ അവസാന ദിനം മെഡല് പട്ടികയില് ഒന്നാമതെത്തി. ബാസ്കറ്റ്ബോള്, വോളിബോള്, സൈക്ലിംഗ് ഇനങ്ങളിലാണ് അമേരിക്ക അവസാനദിനം സ്വര്ണം കൊയ്തത്. ഈ മൂന്ന് ഇനങ്ങള്ക്കു മുന്പുവരെ 38 സ്വര്ണമെഡലുമായി ചൈന ഒന്നാം സ്ഥാനത്തും 36 സ്വര്ണവുമായി അമേരിക്ക രണ്ടാമതുമായിരുന്നു. വോളിബോളില് ബ്രസീലിനെ 30ന് തകര്ത്താണ് അമേരിക്ക ഒളിന്പിക് ചരിത്രത്തിലെ ആദ്യ സ്വര്ണമെഡല് സ്വന്തമാക്കിയത്. നാലിനങ്ങളുള്ള വനിതകളുടെ സൈക്ലിംഗില് ജെന്നിഫര് വാലന്റെയാണ് സ്വര്ണം നേടിയത്. ബാസ്ക്കറ്റ്ബോളിലൂടെ യുഎസ്, ചൈനയുടെ സ്വര്ണ മെഡല് എണ്ണത്തിന് ഒപ്പമെത്തി. അവസാനം വോളിബോളിലെ സ്വര്ണം കൂടിയായപ്പോള് അമേരിക്ക ടോക്കിയോയില് ഒന്നാമതെത്തി.ഏഴാം സ്വര്ണം ഒളിന്പിക്സില് അമേരിക്കന് വനിതകളുടെ തുടര്ച്ചയായ ഏഴാം സ്വര്ണമാണ്. 1996ലെ അറ്റ്ലാന്റ ഒളിന്പിക്സ് മുതല് തുടങ്ങിയതാണിത്. 1976ല് തുടങ്ങിയ വനിതാ ബാസ്കറ്റ്ബോളില് മൂന്നു തവണമാത്രമാണ് അമേരിക്ക സ്വര്ണത്തിലെത്താതെ പോയത്. 1976ലും 1992ലും വെള്ളിയും വെങ്കലവുമായിരുന്നു. 1980ലെ മോസ്കോ ഒളിന്പിക്സില്നിന്ന് യുഎസ് വിട്ടുനിന്നു. ടോക്കിയോയില് നടന്ന ഫൈനലില് യുഎസ്എ ആതിഥേയരായ ജപ്പാനെ 9075ന് തകര്ത്താണ് തുടര്ച്ചയായ ഏഴാം സ്വര്ണം നേടിയത്. ജപ്പാന് ആദ്യമായാണ് ഒളിന്പിക് ബാസ്കറ്റ്ബോളില് ഫൈനലില് പ്രവേശിക്കുന്നത്. 30 പോയിന്റ് നേടിയ ബ്രിട്നി ഗ്രൈനറുടെ പ്രകടനമാണ് അമേരിക്കയ്ക്കു മികച്ച ജയമൊരുക്കിയത്. സ്വര്ണമാണു പ്രധാനം അവസാന ദിനം ചൈനയുടെ താരങ്ങള്ക്കു സ്വര്ണമെഡല് നേടാനാവാതെ വന്നതോടെയാണ് അമേരിക്ക തുടര്ച്ചയായ മൂന്നാം ഒളിന്പിക്സില് ഒന്നാമതെത്തിയത്. 39 സ്വര്ണം 41 വെള്ളി, 33 വെങ്കലം ആകെ 113 മെഡലുകളാണ് അമേരിക്കന് താരങ്ങള് ഇത്തവണ നേടിയത്. 2008ലെ ബെയ്ജിംഗ് ഒളിന്പിക്സില് 48 സ്വര്ണവുമായി ചൈന അമേരിക്കയുടെ കുത്തക തകര്ത്തിരുന്നു. ബെയ്ജിംഗില് അമേരിക്കയ്ക്കു 36 സ്വര്ണമേ നേടാനായുള്ളൂ. 2000ലെ സിഡ്നി ഒളിന്പിക്സ് മുതലാണു ചൈന അമേരിക്കയ്ക്കു വെല്ലുവിളി ഉയര്ത്തിത്തുടങ്ങിയത്. സിഡ്നി ഒളിന്പിക്സില് അമേരിക്ക 37 സ്വര്ണവും റഷ്യ 32 സ്വര്ണവും ചൈന 28 സ്വര്ണവും നേടി. 2004ലെ ആഥന്സ് ഒളിന്പിക്സില് അമേരിക്കയെയും റഷ്യയെയും ഞെട്ടിച്ച് ചൈന കുതിച്ചു. 36 സ്വര്ണവുമായി അമേരിക്ക ഒന്നാമതെത്തിയെങ്കിലും ചൈനയുടെ കായികവളര്ച്ച ഞെട്ടിച്ചു. 32 സ്വര്ണവുമായി ചൈനയായിരുന്നു രണ്ടാമത്. കുത്തക തകര്ന്നു 2020ലെ ടോക്കിയോ ഒളിന്പിക്സില് യുഎസിന്റെ കുത്തകയിനങ്ങളില് പലതിനും ഇളക്കം തട്ടി. ജിംനാസ്റ്റിക്സ്, അത്ലറ്റിക്സ് ഇനങ്ങളില് ഇത്തവണ പ്രതീക്ഷിച്ച മികവ് പുലര്ത്താനായില്ല. ജിംനാസ്റ്റിക്സില് റിയോയില് മെഡല്കൊയ്ത് നടത്തിയ സിമോണ് ബെയ്ല്സ് ആരോഗ്യപ്രശ്നങ്ങളെത്തുടര്ന്ന് പിന്മാറിയത് യുഎസിന്റെ സ്വര്ണപ്രതീക്ഷകള്ക്കു തിരിച്ചടിയായി. രണ്ടു സ്വര്ണം മാത്രമാണു ജിംനാസ്റ്റിക്സില്നിന്നു ലഭിച്ചത്. സ്വര്ണപ്രതീക്ഷയോടെയെത്തിയ വനിതാ ഫുട്ബോള് ടീമിനു വെങ്കലംകൊണ്ടു തൃപ്തിപ്പെടേണ്ടിവന്നു. ഒരുകാലത്ത് അമേരിക്കയുടെ കുത്തകയായിരുന്ന ട്രാക്ക് ആന്ഡ് ഫീല്ഡ് ഇനങ്ങളിലും നിരാശയായിരുന്നു. ട്രാക് ഇനങ്ങളില് നാലു സ്വര്ണമേ അമേരിക്കയ്ക്കു ലഭിച്ചുള്ളൂ. പുരുഷന്മാരുടെ 4x100 മീറ്റര് റിലേയില് അയോഗ്യരായി. പുരുഷന്മാരുടെ 4x400 മീറ്റര് റിലേയില് സ്വര്ണം നേടി. വനിതകളുടെ ഇനങ്ങളില് മൂന്നു സ്വര്ണവും ലഭിച്ചു. ഫീല്ഡ് ഇനങ്ങളില് പുരുഷന്മാരുടെ ഷോട്ട് പുട്ടില് റയാന് ക്രൗസര് സ്വര്ണം നിലനിര്ത്തി. വനിതകളുടെ പോള്വോള്ട്ടിലും ഡിസ്കസ് ത്രോയിലും സ്വര്ണം നേടി. മാത്തുക്കുട്ടി ടി. കൂട്ടുമ്മേല്